paragraph_text: Třemošná (nekada i Třebušná) planinski je vrh brežuljkastoga lanca Brdy ponad grada Příbrama. Visok je 778 metara, a gledan iz grada, djeluje kao izduženi greben sa strmim padinama. Třemošná je naviši vrh u Příbramskom okrugu i time potpuno dominira njime. Uz Třemošná, brežuljkasti lanac čine i vrhovi Malá Třemošná (701 m), Ohrádka (747 m) i Malá Ohrádka. Od vegetacije prevladavaju borove šume, a na nekim izoliranim mjestima su i sačuvane izvorne bukove šume.